text: Eksklusive motorcykler til Horsens
  29 oktober 2012 kl. 14.03
  Den nye ejer af motorcykel-firmaet Lauge Jensen har ikke fået opfyldt sit krav om, at produktionen skal foregå i Hedensted. I stedet rykker de eksklusive maskiner til Horsens.
  Uffe Lauge Jensen har lejet 1000 kvadratmeter på Vejlevej i det sydlige Horsens. Her skal produktionen af de dyre motorcykler fremover finde sted. 
  Lego-arvingen Anders Kirk Johansen, som overtog Lauge Jensen ApS i sommer efter firmaets konkurs, har ellers betinget sig, at produktionen kunne fortsætte i Hedensted. 
  Men det lykkedes ikke at finde egnede lokaler i hjemkommunen. Derfor flytter firmaet til lokalerne i Horsens. De er ved at blive gjort klar i disse dage, men allerede tre dage før den officielle indflytninger bliver der rode med motorcykler i lokalerne.
  